सीएम के साथ मीटिंग में नहीं निकला भाजपा के असंतुष्टों का समाधान
भाजपाके असंतुष्ट विधायकों की सीएम मनोहर लाल के साथ गुरुवार शाम को हुई मीटिंग में भी कोई समाधान नहीं निकला। इस दौरान सीएम ने उन्हें इतना ही भरोसा दिलाया कि उनके काम भी होंगे और मान-सम्मान भी मिलेगा। कुछ मुद्दों को विधानसभा सत्र तक के लिए टाल दिया गया। लेकिन, इससे ये विधायक संतुष्ट नहीं हैं। पार्टी के राष्ट्रीय अध्यक्ष के निर्देश पर इन विधायकों ने 15 मार्च तक धैर्य बनाने का फैसला किया है। उसके बाद हाईकमान से मिलकर सभी मुद्दों पर खुलकर अपनी बात रखेंगे। सूत्रों के मुताबिक असंतुष्ट खेमे के ये विधायक अब तक गुप्त मीटिंग कर रहे थे। लेकिन जैसे ही संतुष्ट खेमे की ओर से उनमें सेंधमारी करके कुछ को तोड़ने के दावे किए गए तो उन कथित संकट मोचकों को जवाब देने के लिए ये विधायक खुलकर सामने गए। गुरुवार शाम को हुई मीटिंग में 16 विधायक मौजूद रहे। जबकि निर्दलीय, बसपा और समर्थन दे रहे विधायकों में से कोई इसमें शरीक नहीं हुआ। कुछ मंत्रियों और विधायकों ने मूक समर्थन भी जताया है। एक विधायक ने बताया कि वे जिन लोगों के करप्शन को मुद्दा बना रहे हैं, उन्हीं में से कुछ लोग स्वयंभू संकट मोचक बनकर हमें मैनेज करने की कोशिश कर रहे हैं। जबकि उनका एक मुद्दा यही है कि सरकार में अफसरों के साथ-साथ बिना चुने हुए लोग प्रभावी हैं और वे ही सरकार को चला रहे हैं।
माढ़ी के आवास पर मीटिंग से बाहर निकले विधायकों में से सिर्फ मुलाना विधायक सारवान ने मीडिया से बात की।
भाजपा में मची कलह के बीच 5 राज्यों के इलेक्शन के बाद सत्ता और संगठन में बड़े बदलाव की चर्चाएं शुरू हो गई हैं। असंतुष्ट खेमे में करप्शन को ही लड़ाई का मुख्य मुद्दा बनाया है। कुछ लोगों ने केवल सीएम को बल्कि हाईकमान को भी दस्तावेजी सबूत उपलब्ध कराए हैं। पार्टी हाईकमान ने भी इन विधायकों को इलेक्शन तक शांति रखने को कहा है। विस में बुधवार को गुरु ग्राम में बिल्डरों पर बकाया ईडीसी की राशि को लेकर सवाल लगाने वाले विधायक उमेश अग्रवाल को सदन से अनुपस्थित होने को कहा गया था।
सीएम मनोहर लाल के साथ मीटिंग के बाद विधायक रणधीर सिंह कापड़ीवास ने बताया कि हमने अपनी समस्याएं सीएम को बता दी हैं। उन्होंने हमें उनके समाधान का भरोसा दिलाया है। हमारी किसी से कोई आपसी लड़ाई नहीं है। वे ज्यादातर सवालों को टाल गए।
माढ़ी के आवास पर मीटिंग से निकलीं बीरेंद्र सिंह की विधायक प|ी प्रेमलता।
माढ़ी के आवास पर मीटिंग से बाहर निकलीं मुलाना विधायक संतोष सारवान ने कहा कि हम नाराज नहीं, बल्कि दु:खी हैं। हम लोग हर्ट हुए हैं। वजह यह है कि घर में दो बेटे हैं, लेकिन एक को ही गले लगाया जा रहा है। दूसरे को महत्व नहीं मिल रहा है। हमारे विधानसभा क्षेत्रों में पड़ोसी ओवरलेपिंग कर रहे हैं। हमारे साथ भेदभाव हो रहा है। विकास के कामों की रफ्तार कहीं धीमी है तो कहीं बहुत ज्यादा है। हमारे कुछ मुद्दे हैं। इन पर मुख्यमंत्री से बात होगी। अगर फिर भी समाधान नहीं निकला तो हम हाईकमान से बात करेंगे।
असंतुष्ट खेमे के विधायकों ने सत्र स्थगित होने के बाद दोपहर 3 बजे सेक्टर 3 स्थित एमएलए हॉस्टल में भाजपा विधायक सुखविंदर माढ़ी के आवास पर मीटिंग की। इस मीटिंग में उमेश अग्रवाल, बिमला चौधरी, घनश्याम सर्राफ, सुखविंदर माढ़ी, पवन सैनी, प्रेमलता, विक्रम यादव, संतोष सारवान, रणधीर कापड़ी वास, लतिका शर्मा, ओमप्रकाश यादव, मूलचंद शर्मा, कुलवंत राम बाजीगर, नरेश कौशिक, बलवंत साढौरा और रोहिता रेवड़ी के पति मौजूद रहे। इससे पहले इनमें कुछ विधायकों ने सुबह भी पहले एक विधायक के आवास पर, फिर विधानसभा परिसर में मीटिंग की।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva